  Анжелика Тихонова корреспондент 19-тӥ куарусёнэ 8 часын ӵукна Удмуртиын Россиысь Кун Думалэн тямысэтӥ ӧтчамаз депутатъёсты быръёнъёслэн куинетӥ - йылпумъясь - нуналзы кутскиз. Со сярысь элькун тӧролэн но кивалтэтлэн пресс-службазы ивортӥз. Кыкетӥ нуналлы йылпумъянъёсъя, элькунын 328 сюрс 241 улӥсьёс куаразэс сётӥзы ни. Со 28,19 процентэз быръёнъёсы пыриськыны быгатӥсьёс луо. Нош оглом элькунын 1,2 миллион пала адямиос куаразэс сётыны быгато. Мер чакласьёслэн корпусэнызы кивалтӥсь Рашид Хуснутдинов быръёнъёслэн кыкетӥ нуналзы оглом лачмыт ортчиз шуиз. Озьы ик ӟырдыт линия, видео амалэн чаклан ужазы, быръён участокъёсы потазы. Пусъём, быръён участокъёсты 1 сюрс 800 пала полициын ужасьёс чакласа возё. Тодэ вайытом, быръёнъёслэн нырысетӥ нуналазы куаразэс 180 сюрслэсь трос кунмуртъёс сётӥзы. Тегъёс: Политика Ижкар быръёнъёс Удмуртия  